Ғәбитова Зәкиә Муллағәле ҡыҙы 1962 йылдың 14 февралендә Башҡорт АССР-ының, хәҙерге Башҡортостан Республикаһының Мәләүез районы Үрге Таш ауылында тыуған. 1984 йылда Стәрлетамаҡ дәүләт педагогия институтының башҡорт филологияһы факультетын тамамлай. 2004 йылда филология буйынса «70-80-се йылдар башҡорт тарихи прозаһының лексик-семантик һәм стилистик проблемалары» темаһына кандидатлыҡ диссертацияһы яҡлай[2]. Зәкиә Ғәбитова — республика уҡытыусылары тарафынан педагогик практикала ҡулланылған уҡытыу-методик комплекттар һәм әсбаптар авторы. «Башҡорт теле һәм әҙәбиәте йыл уҡытыусыһы», «Татар теле һәм әҙәбиәте уҡытыусыһы», «Педагог-тикшеренүсе», «Уҡытыусы-мастер» конкурстарын, башҡорт теле һәм әҙәбиәте буйынса төбәк-ара олимпиадаларҙы ойоштороусыларҙың береһе[1][3].